Document ID: 32000R1578

Uredba Komisije (ES) št. 1578/2000
z dne 19. julija 2000
o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti glede specifikacije priložnostnega modula za leto 2001 o trajanju in oblikah delovnega časa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 577/98 [1] z dne 9. marca 1998 o organizaciji vzorčne raziskave delovne sile v Skupnosti, zadnjič dopolnjene z Uredbo Komisije (ES) št. 1575/2000 [2], in zlasti člena 4(2) Uredbe,
ob upoštevanju naslednjega:
(1) V skladu s členom 4(2) Uredbe (ES) št. 577/98 bo vsaj 12 mesecev pred začetkom referenčnega obdobja za priložnostni modul sestavljen podroben seznam informacij, ki jih je treba zbrati v tem modulu.
(2) Za spremljanje smernic zaposlovanja Komisija potrebuje strukturno statistiko o ureditvi gibljivega delovnega časa in vrstah pogodb o zaposlovanju.
(3) Ukrepi, predvideni s to uredbo, so v skladu z mnenjem Odbora za statistični program, ustanovljenem s Sklepom Sveta 89/382/EGS, Euratom [3] -
SPREJELA NASLEDNJO UREDBO:
Člen 1
Podroben seznam informacij, ki jih je treba zbrati v priložnostnem modulu za leto 2001, je naveden v Prilogi te uredbe.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. julija 2000

Labels: 9
19